वास्तविक अध्यापन विधा
प्रभावी शिक्षण और सीखने के लिए, शिक्षक और छात्रों के बीच ज्ञान और कौशल का आदान-प्रदान करने की आवश्यकता है। इस विशेषज्ञता के आदान-प्रदान की अनुमति देता है जो "5 सी" नामक उपकरण, के द्वारा किया जाता है। 1.को-जेनरेटिव डाइलॉग- यहाँ पर शिक्षक और छात्र के वातावरण के उपर तर्क करते है कि यह कक्षाए उपयोगी है की नही। अगर नही तो उसमे सुधार कैसे लाया जाए। 2. को-टीचिंग- सीखना ज़्यादा साधक होता है, जब वे खुद शिखते है। यहा शिक्षक छात्रो को पाठ का उपाय रचना बनाने का और उसे सीकने का अवसर देते है। शिक्षक छात्र की जगह, और छात्र शिक्षक की जगह लेते है क्योकि छात्र को मालूम होता है की वे किस प्रकार से अच्छी तरह से सीखते है और उन्हे जानकारी को कैसे प्रतिपादन किया जाता है।  3. कॉसमपॉलिटनिज़म- यहाँ कक्षा के उत्तरदायित्त्व को सब छात्रो मे बराबर से बाँटा जाता है ताकि कक्षा का लाभ और उन्नति हो। 4. कॉंटेक्स्ट- कुछ बाहरी व्यवहार का कक्षा में उपयोग करना ताकि शात्रो को सीखने में आसानी हो जैसे वे कक्षा के बाहर करते है। 5. कॉंटेंट- यहाँ शिक्षक को जानकारी जो छात्रों से और उनके वास्तविक अनुभव से मेल ख़ाता हो। शिक्षक को छात्रों कि क्षमता को ध्यान में रखते हुए जानकारी प्रस्तूत करना चाहिए।
प्रकृतिवाद (दर्शन)
प्रकृतिवादी पाठ्यक्रम का आख्यान स्पेन्सर की पुस्तक से प्राप्त होता है। उनके पाठ्यक्रम की विशेषता यह है कि सम्पूर्ण पाठ्यक्रम का आधार विज्ञान माना गया है। स्पेन्सर के अनुसार विज्ञान द्वारा ही समग्र जीवन जीना संभव है। समग्र जीवन के उद्देश्य की पूर्ति के लिए स्पेन्सर ने निम्नलिखित पाठ्यक्रम प्रस्तुत किया है।प्राचीन कालीन शिक्षण पद्धति में अध्यापक क्रियाशील रहते थे। बालकों का स्थान गौण था किन्तु बालक की क्रियाशीलता पर अधिक बल प्रकृतिवादियों ने दिया। ये रटने तथा निष्क्रिय अभ्यास की विधि का विरोध करते हैं तथा ‘करके सीखने’ एवं ‘अनुभव द्वारा सीखने’ के सिद्धान्तों पर आधारित विधियों के प्रयोग पर बल देते हैं। इसके अतिरिक्त प्रकृतिवादी विचारधारा ने प्रोजेक्ट मेथड, स्काउट, आन्दोलन, स्कूल यूनियन, बालक क्लब इत्यादि को जन्म दिया। प्रकृतिवादी शिक्षण विधि के निम्नलिखित सिद्धान्त पर विशेष महत्व देते हैं-प्रकृतिवादी शिक्षा में शिक्षक को गौण स्थान प्राप्त है। प्रकृतिवादी विचारक प्रकृति को ही वास्तविक शिक्षिका मानते हैं। उनके विचार से बालक को समाज से दूर रखकर प्राकृतिक वातावरण में शिक्षा प्राप्त करने का अवसर देना चाहिए। रूसों के अनुसार शिक्षक पर समाज के कुसंस्कारों का प्रभाव इतना पड़ गया होता है कि वह बालकों को सद्गुणी बनाने का प्रयास भले ही कर लें, वह उन्हें सदगुणी बना नहीं सकता क्योंकि वह स्वयं सद्गुणी नहीं है। इसलिए रूसों बालक की आरम्भिक शिक्षा में शिक्षक को कोई स्थान नहीं देना चाहते। अन्य प्रकृतिवादी रूसो के अतिरेक को स्वीकार नहीं करते। वे बालकों की शिक्षा में शिक्षक की भूमिका मात्र सहायक एवं पथ प्रदर्शक के रूप में मानते हैं। इसलिए शिक्षक को मनोविज्ञान का ज्ञाता होना चाहिये। बालक की मनोकामनाएं, आवश्यकताएं रूचियाँ तथा उनके मानसिक विकास का उसे परिज्ञान होना चाहिए। शिक्षक के लिए बालक की स्वतः आत्मस्फूर्त क्रियाओं का जानना आवश्यक है। क्योंकि छात्र इन स्वतः शक्तियों द्वारा अपनी शिक्षा स्वयं करता है, शिक्षक तो केवल उचित परिस्थितियों का संयोजन मात्र करता है। यदि सीखने का परिणाम सुखद होता है तो बालक सीखने में आनन्द लेता है। तथा उक्त शैक्षिक अनुभव की बार बार आवृत्ति करता है। शिक्षक से यह अपेक्षा की जाती है कि वह बालक के लिए अनुकूलित वातावरण तैयार करे।